
VALIKKURSUSE KURSUSEPASS
	Kursuse nimetus
	Mina ja tööle?!

	Kursuse toimumise aeg
	I trimestri valikkursuse nädal (23.-27.11.2026)

	Kursuse vorm
	auditoorne õpe, iseseisev õpe

	Kursuse läbiviija
	

	Kursuse kirjeldus
	Kursuse käigus saavad õpilased vajalikke teadmisi erinevatest tööeluga seotud aspektidest, arendavad olulisi oskusi ning saavad praktilisi kogemusi, mis valmistavad neid ette tulevasteks tööelu väljakutseteks ja karjääri planeerimiseks. See on mitmekülgne tänapäeva töömaailma tutvustav kursus hõlmates nii teadmiste omandamist, oskuste arendamist, kogemuste saamist kui ka isiklikku arengut. 

	Kursuse  teemad
	· Mis on karjäär?
· Töömaailm
· Töö pakkumise ja otsinguportaalid
· Töökohale kandideerimine
· Tööintervjuu

	Õpitulemused
	Kursuse läbinud õpilane:
· kirjeldab oma huve, oskusi ja tugevusi ning seab vähemalt kaks karjäärieesmärki, 
· teab vähemalt kolme ametit, nende vajalikke oskusi ja haridust ning oskab analüüsida tööpakkumiste sobivust, 
· tunneb tööotsinguportaale, aktiivseid tööotsinguviise ning koostab korrektselt CV ja motivatsioonikirja või filmib motivatsioonivideo, 
· oskab aktiivselt kuulata, väljendada oma mõtteid selgelt, rakendada empaatiat ning lahendada konflikte konstruktiivselt ja meeskonnatöös, 
· osaleb rollimängulises tööintervjuus, esitab ja vastab enesekindlalt küsimustele ning analüüsib enda esinemist, 
· tunneb ettevõtetes hinnatud oskusi, tavapäraseid tööülesandeid ning valdkonna väljakutseid, 
· teab, milliseid teenuseid karjäärikeskused pakuvad, hindab oma enesekindlust ja motivatsiooni ning seab järgmised sammud oma karjääri arendamiseks.


	Kursuse lõpptulemuse kujunemine

	Kursust hinnatakse arvestatud/mittearvestatud skaalal. Positiivse kursusehinde saamiseks tuleb osaleda vähemalt 80%-s tundidest. 
Kui osalemine langeb alla 80%, võib juhendaja määrata lisaülesanded, mis kompenseerivad puudumised. Kui osalemine langeb alla 50%, ei loeta valikainet läbituks.




